CELEX: 32021R2141
Language: hr
Date: 2021-12-03 00:00:00
Title: Provedbena uredba Komisije (EU) 2021/2141 оd 3. prosinca 2021. o izmjeni Provedbene uredbe (EU) 2019/2129 u pogledu stopa učestalosti fizičkih provjera određenih mješovitih proizvoda koji ulaze u Uniju (Tekst značajan za EGP)

6.12.2021   
               
               
                  HR
               
               
                  Službeni list Europske unije
               
               
                  L 433/5
               
            
         PROVEDBENA UREDBA KOMISIJE (EU) 2021/2141
         оd 3. prosinca 2021.
         o izmjeni Provedbene uredbe (EU) 2019/2129 u pogledu stopa učestalosti fizičkih provjera određenih mješovitih proizvoda koji ulaze u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 54. stavak 3. prvi podstavak točke (a) i (c),
         budući da:
         
                     (1)
                  
                  
                     Člankom 54. stavkom 3. Uredbe (EU) 2017/625 Komisija je ovlaštena za utvrđivanje pravila za ujednačenu primjenu odgovarajuće stope učestalosti provjera identiteta i fizičkih provjera pošiljaka koje sadržavaju kategorije životinja i robe iz članka 47. stavka 1. točaka (a) i (b) te uredbe.
                  
               
                     (2)
                  
                  
                     U Prilogu I. Provedbenoj uredbi Komisije (EU) 2019/2129 (2) utvrđeni su referentni kriteriji za određivanje referentnih stopa učestalosti provjera identiteta i fizičkih provjera životinja, proizvoda životinjskog podrijetla, zametnih proizvoda, nusproizvoda životinjskog podrijetla, dobivenih proizvoda, sijena i slame te mješovitih proizvoda koji ulaze u Uniju, uzimajući u obzir dostupne znanstvene procjene i sve druge informacije o rizicima povezanima s kategorijama životinja ili robe.
                  
               
                     (3)
                  
                  
                     Delegirana uredba Komisije (EU) 2019/625 (3) primjenjuje se od 21. travnja 2021. i njome se utvrđuju novi zahtjevi za pošiljke mješovitih proizvoda koje ulaze u Uniju. U članku 12. stavku 2. te delegirane uredbe navedene su različite kategorije mješovitih proizvoda. Te se kategorije temelje na fizikalno-kemijskim svojstvima prerađenih proizvoda životinjskog podrijetla sadržanih u svakoj kategoriji mješovitih proizvoda i rizicima povezanima s tim prerađenim proizvodima.
                  
               
                     (4)
                  
                  
                     Mješoviti proizvodi obuhvaćeni člankom 12. stavkom 2. točkom (c) Delegirane uredbe (EU) 2019/625 najmanji su rizik među različitim kategorijama mješovitih proizvoda obuhvaćenih člankom 12. stavkom 2. točkama od (a) do (c) te delegirane uredbe. Osim toga, od datuma početka primjene Delegirane uredbe (EU) 2019/625 primijećen je i zabilježen mali broj slučajeva neusklađenosti u sustavu za upravljanje informacijama za službene kontrole tijekom graničnih kontrola za tu kategoriju mješovitih proizvoda. Kako bi se osiguralo da je administrativno opterećenje država članica razmjerno riziku koji predstavlja roba koja ulazi u Uniju, primjereno je referentnu učestalost fizičkih provjera za tu kategoriju mješovitih proizvoda smanjiti na 5 %.
                  
               
                     (5)
                  
                  
                     Prilog I. Provedbenoj uredbi (EU) 2019/2129 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog I. Provedbenoj uredbi (EU) 2019/2129 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. prosinca 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 95, 7.4.2017., str. 1.
         
         
            (2)  Provedbena uredba Komisije (EU) 2019/2129 оd 25. studenoga 2019. o utvrđivanju pravila za ujednačenu primjenu stopa učestalosti provjera identiteta i fizičkih provjera određenih pošiljaka životinja i robe koje ulaze u Uniju (SL L 321, 12.12.2019., str. 122.).
         
            (3)  Delegirana uredba Komisije (EU) 2019/625 оd 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
      
      
         
            PRILOG
            
               
                  
                     „PRILOG I.
                     
                        Referentni kriteriji za utvrđivanje referentnih stopa učestalosti provjera identiteta i fizičkih provjera pošiljaka životinja, proizvoda životinjskog podrijetla, zametnih proizvoda, nusproizvoda životinjskog podrijetla, dobivenih proizvoda, sijena i slame te mješovitih proizvoda
                     
                     
                                 Referentni kriteriji za utvrđivanje referentnih stopa učestalosti provjera identiteta i fizičkih provjera
                              
                              
                                 Referentne stope učestalosti
                              
                           
                                 Kategorija rizika
                              
                              
                                 Kategorija životinja ili robe  (*1)
                                 
                              
                              
                                 Provjere identiteta
                              
                              
                                 Fizičke provjere
                              
                           
                                 I.
                              
                              
                                 Životinje
                              
                              
                                 100  %
                              
                              
                                 100  %
                              
                           
                                 II.
                              
                              
                                 
                                             —
                                          
                                          
                                             mljeveno meso, strojno otkošteno meso i mesni pripravci za prehranu ljudi
                                          
                                       
                                             —
                                          
                                          
                                             meso peradi za prehranu ljudi
                                          
                                       
                                             —
                                          
                                          
                                             meso kunića, meso divljači i proizvodi od njihova mesa za prehranu ljudi
                                          
                                       
                                             —
                                          
                                          
                                             jaja za prehranu ljudi
                                          
                                       
                                             —
                                          
                                          
                                             proizvodi od jaja za prehranu ljudi koji se čuvaju smrznuti ili rashlađeni
                                          
                                       
                                             —
                                          
                                          
                                             mlijeko za prehranu ljudi
                                          
                                       
                                             —
                                          
                                          
                                             mliječni proizvodi i proizvodi na osnovi kolostruma za prehranu ljudi koji se čuvaju smrznuti ili rashlađeni
                                          
                                       
                                             —
                                          
                                          
                                             proizvodi ribarstva iz akvakulture i školjkaši za prehranu ljudi koji nisu u hermetički zatvorenim spremnicima čija je namjena da ih učine postojanima na sobnoj temperaturi
                                          
                                       
                                             —
                                          
                                          
                                             nusproizvodi životinjskog podrijetla i dobiveni proizvodi za hranidbu životinja iz uzgoja
                                          
                                       
                              
                                 100  %
                              
                              
                                 30  %
                              
                           
                                 III.
                              
                              
                                 
                                             —
                                          
                                          
                                             meso osim onoga iz kategorije rizika II. i mesni proizvodi dobiveni od takvog mesa, za prehranu ljudi
                                          
                                       
                                             —
                                          
                                          
                                             topljena životinjska mast i čvarci za prehranu ljudi
                                          
                                       
                                             —
                                          
                                          
                                             proizvodi od mesa peradi za prehranu ljudi
                                          
                                       
                                             —
                                          
                                          
                                             proizvodi od jaja za prehranu ljudi osim onih navedenih u kategoriji rizika II.
                                          
                                       
                                             —
                                          
                                          
                                             mliječni proizvodi i proizvodi na osnovi kolostruma za prehranu ljudi osim onih navedenih u kategoriji rizika II.
                                          
                                       
                                             —
                                          
                                          
                                             proizvodi ribarstva osim onih navedenih u kategoriji rizika II.
                                          
                                       
                                             —
                                          
                                          
                                             med i ostali proizvodi pčelarstva za prehranu ljudi
                                          
                                       
                                             —
                                          
                                          
                                             proizvodi ribarstva osim onih navedenih u kategoriji rizika IV.
                                          
                                       
                                             —
                                          
                                          
                                             jaja za valenje
                                          
                                       
                                             —
                                          
                                          
                                             organska gnojiva i poboljšivači tla dobiveni od nusproizvoda životinjskog podrijetla
                                          
                                       
                                             —
                                          
                                          
                                             žablji kraci i puževi za prehranu ljudi
                                          
                                       
                                             —
                                          
                                          
                                             kukci za prehranu ljudi
                                          
                                       
                              
                                 100  %
                              
                              
                                 15  %
                              
                           
                                 IV.
                              
                              
                                 
                                             —
                                          
                                          
                                             želatina i kolagen za prehranu ljudi
                                          
                                       
                                             —
                                          
                                          
                                             ovici
                                          
                                       
                                             —
                                          
                                          
                                             sjeme i embriji
                                          
                                       
                                             —
                                          
                                          
                                             nusproizvodi životinjskog podrijetla i dobiveni proizvodi osim onih navedenih u kategorijama rizika II. i III.
                                          
                                       
                                             —
                                          
                                          
                                             mješoviti proizvodi obuhvaćeni člankom 12. stavkom 2. točkom (c) Delegirane uredbe (EU) 2019/625
                                          
                                       
                              
                                 100  %
                              
                              
                                 5  %
                              
                           
                                 V.
                              
                              
                                 
                                             —
                                          
                                          
                                             visokorafinirani proizvodi za prehranu ljudi
                                          
                                       
                                             —
                                          
                                          
                                             sijeno i slama
                                          
                                       
                                             —
                                          
                                          
                                             druga roba osim one navedene u kategorijama rizika II., III. i IV.
                                          
                                       
                              
                                 100  %
                              
                              
                                 1  %
                              
                           
               ”
            
               (*1)  Stope učestalosti fizičkih provjera pošiljaka trgovačkih uzoraka moraju biti u skladu s opisom kategorija robe iz ovog Priloga.